# 4.2. Preparando o menú

# Menú degustación

Duración: 50 minutos Agrupamento: Pequeno grupo

Neste paso, como nun restaurante cando se escolle un menú degustación, tedes que decidir como grupo o que ides ofrecer. Unha vez rematada a choiva de ideas, analizade as propostas que xurdiron e escollede unha delas.

Antes de usar o ordenador, facede un bosquexo final en papel no que decidades que imaxes ides empregar, onde as ides colocar e como se van relacionar entre si. Planificade antes de actuar, igual ca un bo cociñeiro antes de entrar na cociña.

Nesta fase escollede tamén a paleta de cores. Relacionade as cores co tipo de produto que representades para axudar a recoñecelo. Asegurádevos de que as cores se distingan con claridade, tamén para persoas con problemas de visión ou con algún tipo de cegueira da cor.

A continuación, decidide a tipografía e as cores do texto. Escollede unha letra que se lea con facilidade e que encaixe coa idea do cartel. Procurade un bo contraste entre o texto e o fondo, para que a lectura sexa clara e non canse a vista.

Na fase anterior propuxéronse tres modelos de proxecto. A continuación, tedes explicado o proceso de realización de cada un deles. Fixádevos nas explicacións, xa que poden axudarvos a tomar decisións e a deseñar mellor o voso cartel.

## Lectura facilitada

Duración: 50 minutos Agrupamento: Pequeno grupo

Agora o grupo escolle unha idea.

Debe ser unha soa idea.

Antes de usar o ordenador, facede un bosquexo en papel.

No bosquexo decidide as imaxes.

No bosquexo decidide onde van colocadas.

Despois escollede as cores do cartel.

As cores deben representar o produto.

As cores deben verse ben.

## Audio

audio/mpeg

# Como se fixeron estas animacións

## Animación narrativa

## Animación de proceso

## Animación de letras

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)